ફડણવીસે આજે `માઝી મેટ્રો આર્ટ ટ્રેન'નું ઉદ્ઘાટન કર્યું હતું. આ મેટ્રો આર્ટ ટ્રેનમાં આ વર્ષમાં યોજાયેલા કાર્યક્રમોમાં એવૉર્ડ વિજેતા પેન્ટિંગ્સ, કવિતાઓ અને ફોટોગ્રાફ્સને સ્થાન આપવામાં આવ્યું છે. સાથે જ દેશમાં પ્રથમવાર મોબાઇલ મેટ્રો ટિકિટિંગ માટેની `સ્કીપ ક્યુ' નામની પ્રોડક્ટ લોન્ચ કરી હતી. આ પ્રોડક્ટના માધ્યમથી મેટ્રોના પ્રવાસીઓ પોતાના મોબાઇલ ફોન પર ક્યુઆર કૉડ જનરેટ કરીને ટિકિટ મેળવી શકશે અને ટિકિટ માટે લાંબી કતારોમાં તેમને ઊભવું નહીં પડે. આ પ્રસંગે મુખ્ય પ્રધાનના હાથે મુંબઈ મેટ્રોની ચાર વર્ષની સફરને આવરી લેતી તસવીરી ઝલક ધરાવતી એક કૉફી ટેબલ બુકનું લોકાર્પણ પણ કરાયું હતું.